《次韵国佐二诗 其二》
宋代·綦崇礼

官闲一何幸，安坐阅光阴。世事来无端，循环那可寻。

名高毁易来，官达忧常深。岂敢慕华屋，且愿依中林。

主人真好客，置酒每共斟。里仁知有托，计决拟投簪。

乐饮不泰来，归夜从深侵。梅英苦留恋，著人香满襟。

作者简介：（1083—1142）高密人，徙居潍州北海，字叔厚，一字处厚。徽宗政和八年进士。自幼聪颖，十岁能为邑人作墓铭。调淄县主簿，为太学正，迁博士，摄给事中。高宗南渡，授中书舍人，知漳、明州。累除翰林学士。所撰诏命数百，文简意明。以宝文阁直学士知绍兴府，适金人入侵，督缮城郭，厉甲兵，用心劳苦。后退居台州。平生廉俭寡欲，潜心辞章，洞晓音律。有《北海集》。